  Туспуктэм: Константин Вознесенских Анжелика Тихонова корреспондент 25-тӥ пӧсьтолэзе Удмуртиын коронавируслы 542 эскеронъёс ортчытӥзы, 22 муртлэсь висёнэз шараязы, соос пӧлын 14 аресозь ньыль пиналъёс но 65 арессэс ортчем вить арлыдоос. Эмъяськонниосы ньыль адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 870 адямиез эмчиос чакласа возё. Эмъяськонниосын кыллись 49 висисьёслэн тазалыксы шоро-куспо лыдъяське, сизьым муртлэн – секыт, одӥгез соос пӧлысь тыосты шокатӥсь аппарат улын кылле. 11 адями висёнэз вормиз. Улонысь кошкемъёс ӧвӧл. 26-тӥ пӧсьтолэзьлы Удмуртиын коронавирусэн черлан 168сюрс 16 учыр лабораториосын зэматэмын. 163 сюрс 753 мурт йӧназ. 4 сюрс 47 адями улонысь кошкиз, со пӧлысь 3 сюрс 847-ез – юнматэм диагнозэн. 699 сюрс 220 мурт вакцинациез ортчиз, со пӧлысь 559 сюрс 458 адями кыкетӥ компонентсэ но басьтӥз. 175 сюрс 107 адями ревакцинациез ортчиз. Тодэ вайытом, 24-тӥ пӧсьтолэзе Удмуртиын коронавируслы 1 сюрс 83 эскеронъёс ортчытӥзы, 24 муртлэсь висёнэз шараяз, эмъяськонниосы тямыс адямиез интыязы. Берло кык арня ӵоже элькунын коронавирусэн черламъёслэн лыдзы 54,3 процентлы йылӥз. Тегъёс: Удмуртия Тазалык коронавирус Ижкар  